Taron bude baki lokacin azumi
Shaikh Muhammad Awal dan asalin Najeriya dake zaune a nan Amurka shi ya bada lecca albarkacin watan ramadan a birnin Legas cibiyar kasuwancin Najeriya
Malamin na addinin Islama ya kira musulmai da wadanda ba musulmai ba a Najeriya da suyi koyi da zamantakewar dake tsakanin mabiya addinai daban daban a kasar Amurka domin ciyar da Najeriya gaba kamar yadda tsarin Islama ya tanada.
Inji Shaikh Awal kowa ya san matsayin Amurka da musulunci da sauran addinai. Yace akwai mutanen kirki da yawa a Amurka haka kuma akwai miyagun mutane. Yace suna da 'yanci su gina masallatai tare da walwalar gudanar da addininsu.
Allah ya kirkiro Najeriya da kabilu daban daban da addinai da yawa da harsuna ga kuma albarka da ya ba kasar. Saboda haka 'yan Najeriya su nemi hanyar zaman lafiya da juna domin su samu cigaban kasar baki daya.
Shaikh Muhammad Awal Ya Kira 'Yan Najeriya Suyi Koyi Zamantakewar dake Tsakaini Mutanen Amurka -3' 02"